LidanRubinov/Halacha-QA huggingface dataset:
שאלה: כשרות פסטה: רציתי לברר על רמת הכשרות של פסטה נונה בהשגחת חוג חתם סופר בני ברק. אשמח אם אוכל לקבל למייל (לא לפרסום באתר)האם יש רמה מינימלית של כשרות לבדצים השונים. בעצם, האם מוצר עם בדץ חת"ס ב"ב ואישור הרבנות הוא מוצר מהדרין?
תשובה: זהו מוצר שפשוט מאוד לתת עליו כשרות ולכן מותר.
שאלה: משמעות השם: כשנולדתי - הוריי בחרו לקרוא לי מרים בגלל ששמו של סבי היה מרקו. מאז שאני זוכרת עצמי, אני קרויה מירי ע"י המשפחה והחברים ובגיל 15 החלטתי לשנות את שמי בת.ז. למירי. שם שאני יותר מחוברת אליו ואוהבת (בעוד שאת מרים פחות חיבבתי והרגשתי שלא הולם אותי) כיום אני כמעט בת 25. אמש, בעקבות שיחה עם חברה, נאמר לי ששמי "מירי" (או אפילו "מרים") הם שמות המועדים לבעיות בזוגיות או במציאת זיווג. ומאחר ומעולם לא הייתי בזוגיות, אני מעט חוששת שהיא צודקת. האם שמי הוא באמת בעייתי מהבחינה הזאת? האם להוסיף שם שני יכול להועיל? ובמידה שכן, איך בוחרים שם שני.? מראש!
תשובה: גם אני מצאתי שמועות שמרים (ורחל.) שמות  קשים. אבל לא מצאתי לכך בסיס. אדרבא מצאתי תשובה של רב שאומר "השם מרים הוא טוב מאוד, אני מכיר הרבה בשם זה אשר הצליחו בחיים." גם אני מכיר הרבה מאוד נשים בשם  מרים  שיש להם חיים יפים, טובים ושמחים - זוגיות, אהבה וילדים. מרים שבתנ"ך - אחות של משה ואהרון - יש לה זכויות רבות מאוד. רש"י מפרש (במדבר פרק כ פסוק א):  ותמת שם מרים  - למה נסמכה פרשת מיתת מרים לפרשת פרה אדומה, לומר לך מה קרבנות מכפרין אף מיתת צדיקים מכפרת. נשים ספורות מאוד נקראות  צדיק. בדקתי ומצאתי שהשם מרים היה שם נפוץ ביותר בשנות - 40 ה- 50 וה- 60 אלפי ה- מרים  הללו הם כיום סבתות מאושרות. אני מאחר לך שתגיעי להיות סבתא מרים המאושרת.
שאלה: רכב חדש בספירת העומר: אני אמור לקבל בספירת העומר רכב חדש שכבר הוזמן לפני שבועיים. האם יש בעיה בכך או שעלי לדחות קבלתו. הערה דחית קבלתו עלולה לגרום עלות כספית (5,000 שח לחודש)
תשובה: אין שום מניעה לקבל רכב חדש בספירת העומר, או כל דבר שקשור לברכת שהחיינו.
שאלה: חתונה עם גיורת: יש לי חברה מזה שנתיים שאנחנו מתכננים להתחתן. הבחורה שאני יוצא איתה היא גיורת ובתהליך של חזרה בתשובה. חשוב להבהיר שאני בחור דתי. אשמח לדעת מהם ההשלכות ההלכתיות של אישה גיורת? האם בהלכה רואים בזה מצב פגום? אשמח לדעת אם נתקלת במקרה כזה בעבר?. על העזרה
תשובה: לשואל אם הבחורה התגיירה גיור כשר בבית דין של הרבנות, אין שום בעיה להתחתן איתה (אם אתה אינך כהן). הרמב"ם דן באיגרת שכתב לר  עובדיה הגר, מה נוסח התפילה של הגר, והאם הוא אומר "אלוקינו ואלוקי אבותינו". במסגרת זה הוא כותב כך:. מאחר שנכנסת תחת כנפי השכינה ונלווית אליו, אין כאן הפרש בינינו ובינך. וכל הנסים שנעשו כאילו לנו ולך נעשו. הרי הוא אומר בישעיה: "ואל יאמר בן הנכר הנלוה אל ה  לאמר הבדל יבדילני ה  מעל עמו" וגו  (ישעיהו נו, ג) - אין שום הפרש כלל בינינו ובינך לכל דבר. הוא מסביר שאברהם אבינו הוא אב לכל הגרים, כמוש הוא אב לנו. לכן, אם הבחורה התגיירה באמת, לפי ההלכה בבית דין כשר של הרבנות, היא נחשבת כיהודיה. אפי קיציס
שאלה: לשכח אהבה שבלב: כבוד הרב. מה צריך לעשות בשביל לשכח אהבה שבלב? לפני שנתיים התפללתי תפילה חזקה מכל הלב למציאת בן זוג. משום מה בכיתי בהיסטריה. אני זוכרת את זה עד היום. קצת אחרי זה.התחלתי לדבר עם מישהו שאף פעם לא היינו בקשר לפני זה,הוא רדף אחריי כמה חודשים לבסוף ניהיינו יחד. נפרדנו חזרנו וככה כל הזמן הזה עד היום. אנחנו לא מתאימים ואני לא יכולה להרפות ממנו. בבקשה עזור לי לשכח את האהבה הזרת.זה עוד לא קרה לי,בכל פעם שאני מנסה להמשיך הלאה תמיד משהו מושך אותי חזרה אני חושבת שזה בגלל התפילה ההיא כי רין לי הסבר אחר.
תשובה: אני לא מומחה בתחום הזה. כדאי להתייעץ עם מי שהוא מומחה בתחום, שעוסק בזוגיות או בפסיכולוגיה, ויודע להדריך אותך כיצד לצאת ממבוך זה שאת נמצאת בו, ולמעשה חוסמת את עצמך. ובהצלחה
שאלה: קבלת שבת עם כלי נגינה: אנו עורכים שבת בר מצווה (בעוד כחודש וחצי בפ שלח לך). ברצוננו לערוך קבלת שבת "מוסיקלית" עם כלי נגינה בטרם כניסת השבת (לפני זמן הדלקת נרות). להבנתי הדבר מותר הילכתית כל עוד לא קיבלנו על עצמנו את כניסת השבת וכמובן שמדובר יהיה בקבלת השבת בלבד עד לפני "ברכו" של תפילת ערבית. האם אני צודק, והאם קיימות הסתיגויות נוספות או דברים נוספים שיש לבצע לקחת בחשבון?
תשובה: יש מקומות ומצבים בהם מקיימים "קבלת שבת" עם כלי נגינה, כאמצעי רוחני לקבל את השבת בדרך שתיכנס ללב ולנשמה. "קבלת השבת" הזו אינה כוללת את אמירת התפילה שתוקנה ונכתבה בסידורים, אלא לשיר ולנגן שירי נשמה שונים. יש לסיים את הנגינה לפני הדלקת הנרות, להדליק את נרות השבת, ואז לעבור ולהתפלל את תפילת "קבלת שבת" הכתובה בסידורים, כאשר עושים זאת ללא כלי נגינה. גם אם מאחרים מעט את זמן הדלקת הנרות, אסור לנגן לאחר השקיעה. תפילת "קבלת שבת" תוקנה כדי להוסיף תפילה מיוחדת לקראת השבת, ובמרכזה אמירת "לכה דודי", שבמגרת השיר אנו מבקשים לתאר כיצד כביכול אנחנו יוצאים מביתנו והולכים ללוות את השבת שמגיעה אל ביתינו. לא ניתן להכניס את השבת, אם עושים זאת תוך כדי חילולה. אריאל (המשיב אינו רב)
שאלה: לשון הרע ורכילות לתועלת: באלו מקרים החפץ חיים אומר שמצווה לומר לשון הרע ורכילות? אני מעדיפה שתתמקד דווקא במקרים של רכילות.
תשובה: ב"ה באופן עקרוני אני חושב שאין לחלק בין לשון הרע לרכילות, ולו רק משום שלמעשה איננו בקיאים בהבדל שישנו בין הדברים, בייחוד שכשאנו באים לעסוק בשאלה מתי אין איסור באמירת הרכילות. עיקרו של ההיתר מתי מותר לספר הוא האם הדבר יוגדר כתועלת, דהיינו האם ישנו צורך אמיתי באותה אמירה, במקרים כגון שאם האדם לא ישמע את הדבר יגרם לו נזק מהותי ממוני או נפשי ודברים כעין אלה או שאין בכך צורך. תמיד המבחן של האדם צריך להיות האם בכך שאני הולך לספר את אותו דבר, האם אני מקיים בכך את רצון ה, או שמא אני מקיים את הרצון שלי למצוא חן בעיני האחר? אני חושב שכשהאדם יעשה את המבחן בעצמו, בתוכו, התשובה האם לספר או לא תהיה ברורה. בברכת התורה והארץ דוד davideign gmail.com
שאלה: בעיה בלב והשפעות אמוניות: אני בחור בישיבה תיכונית ויש לי בעיה בלב(הנקראת רשרוש). בעיה זאת מונעת ממני עשיית ספורט וגם שירות בקרבי בצה"ל! אני באתי ממשפחה דתית לאומית עם אופי וערכים, ואם לא לשרת בקרבי זה יהיה מכה גדולה עבורי ואני מלא רצון לשרת את ארצנו כמיטב יכולתי!! אני מאמין שהכל בידי שמים ושהקב"ה לא ברא בי את הבעיה הזו סתם אלא מסיבה כלשהיא שהיתה יכולה להגרם אם הייתי בריא לגמרי וכשיר(תאונה או אסון כלשהוא חס וחלילה). הייתי רוצה לבקש אם אפשר לנסח לי בקשה שאוכל לומר בתפילה כדי שאבריא ובנוסף שהקב"ה יבטל את המקרה (הסיבה)שבגללה מנע ממני זאת. חוץ מזה, אם באמת הקב"ה ישמע לדברי ויבריא אותי, אז זה יקפיץ את רמת האמונה שלי הרבה מאוד!! ואני באמת יודה לו על כך יום יום (בלי נדר).! אשמח למענה בקרוב.
תשובה: אני מבין את הצער הגדול שאתה שרוי בו. אכן גיוס לצבא הוא ערך חשוב ומשמעותי מאד בעיקר הציבור הדתי לאומי ואכן כאב גדול יכול לנבוע מן המחשבה שיכול להיות שהשירות הצבאי יימנע ממך. יחד עם זאת חשוב לזכור שהמטרה הכללית איננה שירות בצבא דווקא כי אם, כמו שכתבת, לשרת את ארצנו כמיטב יכולתך, ואם מסיבה כזו או אחרת נמנעה ממך היכולת לשרת בצבא אין זה אומר שבזה נמנעת ממך כל תרומה למדינה. רבים מקבלים פטור משירות צבאי ובכל זאת מתנדבים לגיוס לצבא באחת היחידות הערפיות, גם שירות לאומי היא אופציה שעושים רבים המקבלים פטור. כמו כן אין לזלזל גם בלימוד התורה שגם הוא תרומה משמעותית למדינה. אם אתה מעוניין להתפלל על עצמך הייתי ממליץ לך להוסיף תפילה תפילה אישית ב שמע קולנו  או ב רפאנו. אני לא חושב שזה מקומי להמליץ לך מה נכון לך לומר, - אמור מה שעולה לך על נפשך, את זה אתה יודע וודאי טוב ממני, והקב"ה הוא שומע תפילת כל פה (ולב). חשוב לזכור כי אין זו דרכו של הקב"ה בעולם. אין הקב"ה עושה ניסים בעולם ומשנה סדרי טבע כבדי שאנחנו נאמין בו יותר. עלינו להאמין בו. נקודה. אמת, לא תמיד זה קל. האמונה היא דבר שלא בא תמיד בקלות, ולפעמים קשה להאמין במיוחד בזמנים בהם נראה כי המזל לא מאיר לנו פנים. אבל זה חלק מהעבודה על האמונה התמימה, להאמין ולא משנה מה קורה. הצלחה רבה, יהודה. (המשיב אינו רב)
שאלה: בעיה בלב, צה"ל ועוד: אני בחור בישיבה תיכונית נווה שמואל ויש לי בעיה בלב(הנקראת רשרוש). בעיה זאת מונעת ממני עשיית ספורט וגם שירות בקרבי בצה"ל! אני באתי ממשפחה דתית לאומית עם אופי וערכים, ואם לא לשרת בקרבי זה יהיה מכה גדולה עבורי ואני מלא רצון לשרת את ארצנו כמיטב יכולתי!! אני מאמין שהכל בידי שמים ושהקב"ה לא ברא בי את הבעיה הזו סתם אלא מסיבה כלשהיא שהיתה יכולה להגרם אם הייתי בריא לגמרי וכשיר(תאונה או אסון כלשהוא חס וחלילה). הייתי רוצה לבקש אם אפשר לנסח לי בקשה שאוכל לומר בתפילה כדי שאבריא ובנוסף שהקב"ה יבטל את המקרה (הסיבה)שבגללה מנע ממני זאת. חוץ מזה, אם באמת הקב"ה ישמע לדברי ויבריא אותי, אז זה יקפיץ את רמת האמונה שלי הרבה מאוד!! ואני באמת יודה לו על כך יום יום (בלי נדר).! אשמח למענה בקרוב,שגיא
תשובה: ש"ע יודע מה טוב עבורך וכיצד תגיע למימוש זהותך היהודית בעולם, ולכן אם ברא אותך כך הנח לזה. דברים שבאחריותך או דברים שניתן לשנות- יש לנסות לשנות לטובה. אולם דברים שאינם ברי שינוי יש להניח להם ולעבוד את ד  דרכם בדוקא. תוכל לשרת בצבא בתפקיד חשוב שאינו קרבי, ולפני כן להשקיע שנים רבות בבניית הקומה הרוחנית שלך ובעמל גמ  בעיון בישיבה. אנו זקוקים היום לת"ח יראי שמים שלומדים ברצינות, ואתה יכול לממש זאת. יחד עם זאת, תוכל לבקש מרבש"ע שיעשה את רצונו, ואם רצונו להבריא אותך, אתה תשתמש בגוף הבריא לעבוד את ד  בשלימות. תוכל לומר בברכת רפאנו  יה"ר מלפניך שתשלח רפואה שלימה בליבי כרצונך לעבודתך. בהצלחה
שאלה: בעיה בלב והשפעות אמוניות: אני בחור בישיבה תיכונית ויש לי בעיה בלב(הנקראת רשרוש). בעיה זאת מונעת ממני עשיית ספורט וגם שירות בקרבי בצה"ל! אני באתי ממשפחה דתית לאומית עם אופי וערכים, ואם לא לשרת בקרבי זה יהיה מכה גדולה עבורי ואני מלא רצון לשרת את ארצנו כמיטב יכולתי!! אני מאמין שהכל בידי שמים ושהקב"ה לא ברא בי את הבעיה הזו סתם אלא מסיבה כלשהיא שהיתה יכולה להגרם אם הייתי בריא לגמרי וכשיר(תאונה או אסון כלשהוא חס וחלילה). הייתי רוצה לבקש אם אפשר לנסח לי בקשה שאוכל לומר בתפילה כדי שאבריא ובנוסף שהקב"ה יבטל את המקרה (הסיבה)שבגללה מנע ממני זאת. חוץ מזה, אם באמת הקב"ה ישמע לדברי ויבריא אותי, אז זה יקפיץ את רמת האמונה שלי הרבה מאוד!! ואני באמת יודה לו על כך יום יום (בלי נדר).! אשמח למענה בקרוב,ש
תשובה: לשואל קראתי בעיון את שאלתך, וניכר ממנה שאתה בעל נשה גדולה הקשורה לעי"ש ואתה רוצה לעשות רצון ה, בלי להתחמק ובלי להתעצל, דבר שכלל אינו פשוט בימינו. וכפי שכתבת, אתה "מלא רצון לשרת את ארצנו כמיטב יכולתי!! ". ואכן כך צריך כל אדם לפעול, לשרת את עי"ש כפי יכולתו. לכל אחד מאיתנו יש יכולת אחרת. וכל אחד נדרש לעבוד את ה  כפי יכולתו. מסופר על ר  זושא מניאפולי, שאמר לחסידיו שמה שמדאיג אותו זה שכשיגיע לשמיים לא יישאל מדוע לא היה כמו משה רבינו, אלא מדוע לא היה זושא מניאפולי. כלומר הוא לא נמדד ע"פ משה רבינו אלא ע"פ הפוטנציאל שלו, ע"פ מה שהוא יכול היה להיות. לכן אל תטריד את עצמך מדוע אינך קרבי ואל תראה זאת כמכה. אתה צריך לראות מה הם יכולותיך ומה המקום המיוחד שלך לתרום לעי"ש ושם לתת את המיטב. צריך לזכור שבצהל, כמו בכל צבא מודרני, לא כולם צריכים להיות חיילים קרביים, ויש תפקידים משמעותיים אחרים עם הרבה מאד מסירות נפש, שחיוניים לצבא ותורמים המון. כך ייתכן שאתה תוכל להיות במודיעין, חובש, רב צבאי או בתחום החינך, או בכל מיני תחומים משמעותיים כמובן שכל זה לא מונע ממך מלהתפלל. איך מתפללים? פשוט בלשון שלך, בצורה הכי חופשית וטבעית. אתה יכול להוסיף בקשה בלשונך בתוך ברכת רפאנו בתפילת עמידה, או בברכת שמע קולנו. כמו כן אתה יכול להתפלל אליו בכל זמן שתרצה, באיזה לשון שאתה רוצה. אפי קיציס
שאלה: לפני עיוור בחילול שבת:! ברצוני לשאול שאלה, אני בת 17 לומדת באולפנה בדרום. יש לי חברה שעברה לשליחות בחול לשנה היא לא שומרת מצוות. ויוצא מצבים שהיא שולחת לי הודעות במוצאי שבת אצלנו שאצלם עוד שבת. האם זה שאני עונה לה ומדברת איתה זה נחשב חילול או שיתוף לעבירה? ב מראש. חודש טוב ובשורות טובות (:
תשובה: התורה ציוות להיזהר לא רק ממצבים של עשיית איסורים בעצמנו, אלא גם בהכשלת אחרים באיסורים. אם העובדה שאת שולחת לחברתך הודעות גורמת לה לענות לך בחזרה תוך חילול שבת, משמעות הדבר שזה אסור. אריאל (המשיב אינו רב)
שאלה: אמירת אלוקים ומשחק מחניים עם בנים: 1.אמרו לי שלפי הספרדים מותר להגיד אלוקים עם האות ה.זה נכון? 2. האם מותר לשחק מחניים עם בנים? (שלא נוגעים אחד בשני אלא הכדור נוגע) (:
תשובה: 1. אין הבדל בזה כל כך בין אשכנזים לספרדים, אלא אם אומרים את השם  אלוקים  לשבח את השם, או לצורך שהוא כבוד לה, מותר לומר עם ה, ואם אומרים סתם, אין לומר את שם השם סתם. לגבי משחק מחניים עם בנים, אם לא נוגעים אין איסור מצד נגיעה כיון שלא נוגעים אחד בשני, אבל צריך להמנע מקלות ראש בין בנים לבנות, ובדרך כלל כשמשחקים יחד קשה להמנע מזה. בהצלחה עקיבא akivamakshivim gmail.com
שאלה: תפילה להטבת חלום בעת נשיאת כפיים: אם חלמתי חלום לפני כשבוע ואני רוצה להגיד תפילה להטבת חלום בעת נשיאת כפיים- ברכת כהנים האם אני יכול? כלומר עד כמה זמן מעצם החלום אני יכול להגיד תפילה להטבת חלום בעת ברכת הכהנים?
תשובה: אם החלום מציק לך, מותר להגיד הטבת חלום אפילו לאחר זמן רב מהחלום. אני לא יודע כמה מתאים לומר זאת בעת ברכת הכהנים. זמן ברכת הכהנים נועד לכוונה בברכתם ועניית  אמן. בכל אופן, הטבת חלום נאמרת בפני שלושה אנשים, ולא כתפילת יחיד. אריאל (המשיב אינו רב)
שאלה: מחלה: בגיל 10 קיבלתי את מחלת הסוכרת וזאת מחלה שממש קשה לי לחיות יתה ואני רוצה לעשות קרבי בצבא אבל זה מונע ממני כי אני יכול לעשות רק התנדבות בגלל הסוכרת אני בחור ממשפחה מאמינה הייתי אצל רבנים שיברכו אותי ויש לי שאלה האם יש רב מיוחד לעלות לקבר של איזה צדיק או תפילה מיוחדת כדי לנסות להבריא מן המחלת הסוכרת?
תשובה: ב"ה, אינני מכיר סגולה או ברכה מיוחדת בענין זה, כמו וכמו בכל ענין מעין זה תשובה תפילה וצדקה יכולים לעזור, אבל כמובן אין הבטחה שכל מי שמתפלל או נותן צדקה יוושע. דני ארגמן
שאלה: קרי לילה: הרב, אני כבן 21 וכרגע נמצא בצבא במסלול הסדר. משדתל ב"ה לשמור על קלה כבחמורה. וכמובן שמשתדל לא להרהר או להסתכל בנשים. אך קורה לי כ"כ הרבה פעמים קרי לילה, שכבר איני יודע מה לעשות! אני כבר מיואש, כי אני מרגיש שבכלל אין לי על זה שליטה ואני נתקע עם כל העוונות האלו. מה עושים? האם זהו מצב רגיל שקורה להרבה בגילי?(אני מדבר על תדירות של פעם-פעמיים בשבוע)
תשובה: לך, בירושלמי (יבמות פ"ב ה"ד) נאמר שאלישע הנביא היה קדוש כיון שלא ראה טיפת קרי מימיו. מכאן, שאין מקום לחשוב שאנשים שאינם בדרגת נביאים אינם אמורים לראות קרי. תופעה זו טבעית לחלוטין ומתרחשת אצל כל אדם, ואין היא מעידה דבר וחצי דבר על אישיותו של האדם. אדרבה, יישר כוחך על כך שאתה מקפיד על קלה כבחמורה, כולל על שמירת הברית, ועל כן הגוף מגיב לכך דרך קרי לילה. הסר אפוא כל דאגה מלבך והתחזק בדרכך הישרה. אמנון בזק (התשובה ניתנה מהרב אמנון בזק) רבני ורבניות בית הלל עונים לשו"ת גם בפייסבוק -
שאלה: ממתקי עלית: ראיתי שכבר יצא שמם של כל השוקולדים של עלית שאין עליהם מגדים שגם הם מצוינים וכפי התשובה שרשמו גם באתר אולם מדוע אין כיתוב כשר למהדרין האם זה סיבה מסחרית
תשובה: אלו עניניים טכניים בלבד, הכשרות הינה כפי שכתבת.
שאלה: תספורת לקראת יום העצמאות: האם ההיתר להסתפר לכבוד יום העצמאות חל רק ביום עצמו, או שניתן להסתפר כבר בבוקרו של היום? (ביום הזיכרון, טרם כניסתו של יום העצמאות) הספרים כמובן, אינם עובדים ביום העצמאות עצמו, והשאלה היא בעצם ממתי מותר להסתפר בכדי שהתספורת תחשב לכבודו של יום העצמאות?
תשובה: מותר להסתפר בצהריים שלפני כניסת יום העצמאות. השנה מותר להסתפר כבר ביום ראשון בצהריים, על אף שיום העצמאות נדחה ליום ג.
שאלה: ברור לגבי ירקות עלים: רציתי לברר לגבי ירקות עלים מתוצרת יבולי הכפר ומתוצרת ברכת קטיף, האם ניתן לסמוך לגמרי על הניקיון שלהם מתולעים. כמו כן לבקש את הרשימה המעודכנת שלכם של חברות מומלצות של ירקות עלים. משה שליט
תשובה: מצ"ב קישור לרשימה: מה שלא ברשימה להשרות ולשטוף 3 פעמים.
שאלה: קשר עם אח: הייתי בקשר טוב עם אח כולל הילדים עם הילדים(בני דודים) לפני כחצי שנה מרגיש כאילו במכוון האח מתנתק ומתרחק והקשר אט אט מתפורר מה מומלץ לעשות? בשלושת אירועי הבת.בר מצוה שעשה עזרנו כאילו האירוע שלנו כולל שבתות חתן לפני כחודשיים עשינו בר מצוה לילד הם אפילו לא התקשרו לשאול אם צריך עזרה לא מבין מה קורה אולי משהו יכול לייעץ?
תשובה: ב"ה, אם המצב מתוח אז תמתין עד שירגע, ואם המצב רגוע אז כדאי לפתוח איתו את הנושא לשאול אם יש משהו שהפריע לו, אם יש משהו שהוא רוצה לומר, ולתת לו לומר כל מה שרוצה, לא חייבים לענות מיד. יכול להתברר שלא קרה כלום ושהוא פשוט טרוד בעניניו. יכול להיות שהוא נפגע או התאכזב. יכול להיות משהו אחר. העיקר להמתין ולחשוב לפני שעונים כי אם מגיבים בכעס או מתוך היפגעות זה יכול לחסות את הקשר בעתיד. דני ארגמן
שאלה: ריבון העולמים בליל שבת: דבר ראשון ישר כח עצום על האתר שלכם,אנו רק מתחזקים בו!!שאלתי היא, האם בערב שבת שאומרים עלים ואחרי עליכם יש שנןהגים להגיד את רבון כל העולמים אדון כל הנשמות.וכו".האם להגיד את זה למרות שמשפחתי לא אומרת זאת אבל אני חושבת שזה יפה מאוד בתור תפילה לה",ואני בת.אז להגיד או לא?
תשובה: ו על כל המחמאות!! ישנה מחלוקת לגבי פיוט ריבון העולמים, האם יש בעייה לומר אותו, כיון שזה תחנונים בשבת, אבל למעשה יש הרבה שנהגו לומר את הפיוט הזה (וגם אני ביניהם) ואכן הוא פיוט יפה מאוד, לדעתי, וגם מכניס לאווירת השבת. לכן מבחינה הלכתית מותר לומר את הפיוט בליל שבת, גם אם במשפחתך לא אומרים את התחינה. כל זאת בתנאי כמובן שזה לא מפריע לך לעזור למשפחה להתארגן לסעודת השבת, באופן שיגרום לחיכוכים בינך לבין שאר המשפחה. בהצלחה עקיבא akivamakshivim gmail.com מקורות שערי תשובה אורח חיים רסב סק"א יחווה דעת א נד שבט הלוי א, נז
שאלה: ברכה על מים לאישה מניקה: אני אישה מניקה ורציתי לדעת האם כשאני שותה רק על מנת שיהיה חלב ולא מתחושת צימאון האם אני צריכה לברך על המים או שזה כמו תרופה של צריך לברך וכן בלילה כשאני קמה להניק האם אני צריכה ליטול ידיים קודם
תשובה: א. אם אכן אינך צמאה, וגם לא תצמאי בקרוב ללא השתיה- אין לברך, שכך משמע בגר"א בסוגיה דומה של גדרי ברכה על מים חמים בחורף ב. לשפשף ידיים על הסדין ודיו בכך
שאלה: הנאה מחמץ בפסח, גמירות דעת בלב לתת צדקה: וחודש טוב! במשך שלושה ימים בפסח ובעוד יום אחד שלא בפסח, ישנתי אצל חברי שלא היה בביתו, הוצאתי את כלבו לטיול והאכלתי אותו. עבור הדבר הזה הובטח לי שכר מסוים. האוכל שנתתי לכלב לא היה כשר לפסח. הכלב והאוכל שלו נמכרו במכירת חמץ, לאחר שהכלב סירב לאכול מאוכל נטול חמץ. נאמר לי על הפתרון שנמצא לאוכל ברגע האחרון לאחר שחברי כבר נסע, וחששתי נורא שאולי המכירה הזו לא מועילה, וגם אם כן אולי יוצא שאני נהנה מחמץ בפסח, ולכן גמרתי בלב (לא בלשון נדר) שאתרום את הכסף לצדקה. כבר הבנתי שהמכירה הזו יכולה להועיל ואני יודע שהתייעצו עם ת"ח לגביה. שאלתי היא האם ע"י קבלת הכסף יצא שנהנתי מחמץ בפסח? אם כן, האם ניתן לתרום אותו או שעלי להחזירו? ואם לא, האם צריך התרת נדרים כדי לא לתרום אותו ולהשתמש בו? מראש!
תשובה: מה שגמרת בלבך היה בטעות יסודו ולכן אתה יכול להשתמש בכסף אבל תפריש מעשר כספים כן לצדקה מהכסף הנל.
שאלה: בריתה בעומר: השבוע יש למשפחתנו אירוע בריתה אנו משפחה דתית והמשפחות אינן שומרות מסורת האם באפשרותנו להיות נוכחים באירוע כדי לכבד את המזמינים? איך עלינו לנהוג? עידו
תשובה: וברכת ד  אפשר להשתתף, אבל לא בשירה וריקודים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלל ביום העצמאות: עיינתי בשאלת אחד הגולשים בעניין האם לומר הלל עם ברכה ביום העצמאות והתשובה שהתקבלה הייתה חיובית, כלומר מותר לומר הלל עם ברכה ביום העצמאות. העניין קצת תמוהה בעיניי כיוון שכבר תקנו רבותינו שאין לומר הלל אלא על נס שנעשה לכל עם ישראל ממש וכאן וודאי שהניסים במלחמת העצמאות והקמת המדינה לא נעשו לכולנו שכן ישנם יהודים שעדיין יושבים בגולה. אם כן איך תשובת הרב מסתדרת עם ההלכה?
תשובה: ראשית, קהילות רבות בחו"ל אמרו הלל גם על נס שנעשה לקהילתם. מכאן שההנחה שרבותינו קבעו שאמירת ההלל היא רק על נס שנעשה לכלל ישראל לא מדוייקת. שנית, ברור שהקמת מדינת ישראל היא נס שנעשה לכלל ישראל. העובדה שיש מקום אחד בעולם בו יהודי זכאי לאזרחות ולעצמאות רק בגלל שהוא יהודי  מקום בו יהודי יכול לחיות בשקט ובשלווה בלי להירדף על יהדותו  מקום בו ניתנה לנו האפשרות להקים את המדינה שהיא יסוד כיסא ה  בעולם. כל הדברים הללו מלמדים שיום הקמת המדינה הוא יום בו כל עם ישראל, באשר הם, זכו לנס. "מאת ה  היתה זאת היא נפלאת בעיננו". אבקש יותר מכך להעיר: בשאלתך כתבת ש"מותר" לומר הלל עם ברכה. להגיד שזה מותר מלמד שאפשר אולי להשתמט מכך. בעיניי, כאשר לא אומרים הלל זו מעט כפיות טובה. איך אפשר לדמיין מציאות ללא מדינתנו, על אף הבעיות שיש בה שעדיין דורשות תיקון, ולא לפרוץ בפרץ שמחה בהודאה לקב"ה שזיכה אותנו לחיות בדור הזה שרואה את הפלא הזה בעיניו?! כשם שזכינו לאתחלתא דגאולה, כן נזכה לגאולה השלמה במהרה בימינו. אריאל (המשיב אינו רב)
שאלה: יחס לגויים ולא תחונם.: 1. כיצד ניתן להבין מבחינה מוסרית את האיסור לתת לגוי טיפול רפואי בשבת? (ועוד איסורים כגון אלה). 2. כיצד ניתן להבין מבחינה מוסרית את האיסור לתת לגוי מתנה? אם אני חבר של גוי, והוא אדם טוב וכו למה לא? למה הניכור הזה? וזה לא עוזר לי שמותר אם אני חבר שלו כי אז הוא יחזיר לי אח"כ וזה ר. זה עדיין לא עונה על האקט ההרגשתי מוסרי! אני לא נותן ע"מ לקבל בחזרה! אני נותן כי הוא אדם טוב ומגיע לו!! 3. מה פרטי האיסור לשבח גוי? בבקשה לפרט מתי מותר ומתי אסור. 4. לגבי שבח גוי - מה אעשה שהוא מוצלח? רק על יהודי אפשר לומר שהוא מוצלח? - - שוב, כיצד הדבר יתכן מבחינת המוסר האנושי?. ואשמח להסבר אמיתי ומניח את הדעת.
תשובה: א.ערכה של השבת גדול יותר מערך חייו של גוי, כפי שערכו של איסור גלוי עריות גדול יותר מערך חייו של אדם מישראל. השבת היא יסוד החיבור בין רבש"ע לעולם הזה, בהיותה עדות על בריאת העולם. ניתן להגדיר תובנה זו כמוסר, ויתכן להגדיר זאת כעבירה על המוסר, אך אנו לא כפופים למוסר האנושי אלא לתורת ד. ב.יחסינו גם הגויים מורכבים. גוי עובד ע"ז- אנו במלחמת עולם עימו. גוי ישר שאינו גר תושב- אנו מניחים לו, אך לא מעודדים אותו. גוי שהוא גר תושב- אנו שמחים בו ומעודדים אותו. לשני הסוגים הראשונים אסור להעניק מתנה. לסוג השלישי מותר. עיין ב"י חו"מ רמט, והט"ז התיר לתת לגוי חבר גם אם אינו גר תושב, משום שיש לו ערך עבורו בכך. ג.עיין יו"ד קנא, לפאר שם יוצרו ב"ה מותר, לפארו בעלמא אסור ד.המוסר הוא נגזרת של ההלכה ולא להיפך. אפשר לומר שהחכמה שנתן לו ד  מוצלחת.
שאלה: נדרים ושבועות נגד אבא: אני נער שנדר נדר ואמר שלא אשמע לקול אבא שלי וכן נשבעתי בשם ה שלא אשמע לו. מה אני צריך לעשות?
תשובה: מכיוון שאין חובה לשמוע לקול אבא, אלא לכבדו בלבד ולירוא ממנו, אזי השבועה חלה. ולפיכך יש לעשות התרת נדרים בפני ג, שלפחות אחד מהם מבין כיצד מתירים כדין.
שאלה: סגירת מזל?: האם אני כאמא החרדה שבתה בת 24 אינה נשואה יכולה להשפיע עם הלחץ שלי על הגורל שלה? האם בן זוג שהיה לה והתארסה עימו ובסוף בוטל הכל סגר לה את המזל? האם יש אמת בחששות שלי?
תשובה: ב"ה, שום מזל לא נסגר, צריך לעשות מאמץ למצא בחור מתאים ולהתחתן, הלחץ שלך לא משפיע על הגורל. אבל באופן כללי לחץ הוא לא טוב. דני ארגמן
שאלה: הוכחת מורה: אני לומדת באולפנא ובסוף שנה תולים אצלינו בכניסה לאולפנא מעטפות שבעצם על כל מעטפה רשום שם של מורה וכל תלמיד שרוצה לכתוב משהו למורה יכול להכניס לו מכתב למעטפה ברמת העיקרון המעטפות נועדו בשביל מכתבי למורה ורציתי לשאול אם יש מורה או אפילו רב שפגע בי מאוד או שהוא לא ר מכל מיני בחינות האם מותר לי לכתוב לו מכתב תוכחה בעילום שם? אין ברצוני לפגוע במורה אלא רק לידע אותו כדי שלא יתנהג ככה עם תלמידים אחרים
תשובה: וברכת ד  אפשר, אבל צריך להוכיח רק על המקרה עצמו, ללא הגזמות והכללות, אלא בדיוק על מה שכואב לך. כמו כן אין לומר לו שהוא עבר על מצוה או איסור של תורה, אלא במה נפגעת, דהיינו יותר מהצד שלך לא מהצד שלו. כגון: אני נפגעתי מכך וכך, ולא בנוסח המורה עבר על כך וכך. כמו כן לכתוב בלי הגזמה אלא מדוייק ובצורה מנומסת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות תרופה הומיאופטית מבית מרקחת בר אילן ברעננה: האם מותר לקחת תרופות הומיאופטיות תוצרת weleda שנרכשו בבית מרקחת ברעננה, "בר אילן". (בררתי שם, לדבריהם אין כשרות לתרופות). נגד אלרגיה וליחה. שמות התרופות: 1. cuprum aceticum d3 2.berberis d3 במינון 10 טיפות בחצי כוס מים, 3 פעמים ביום. איני יודע מה מכילות התרופות, האם יש כאן מצד ביטול איסור לכתחילה שאסור גם למי שביטלו בעבורו? (לא מדובר בסכנה).
תשובה: אם לאחר הטפת החומר במים אין להם טעם טעים יותר ממים רגילים, מותר
שאלה: חמץ שעבר עליו הפסח: אני רוצה לשתות בירה במקום שמכר חמץ בפסח עצמו. כמה זמן אחרי פסח אפשר כבר לשתות? זאת אומרת תוך כמה זמן מתחלפת הסחורה כדי שלא יצא שבטעות אשתה משקאות שהם חמץ שעבר עליו הפסח?
תשובה: וברכת ד  המוכר הנ"ל חשוד לעבור על איסורי חמץ שהם מהחמורים ביותר, מכיוון שכך אין לו נאמנות לשום מאכל שהוא עושה או מבשל, אפשר לקנות ממנו רק דברים שאי אפשר לזייף (להחליף או לפתוח ולסגור) אבל כל דבר שניתן לזיוף ולשינוי אין להאמינו ולא לשתות שם. גם דברים סגורים שיש עליהם הכשר אין לקנות אלא אם הגיע משלוח חדש של אותם דברים, ומשיגיע משלוח חדש אפשר לקנות שזה ספק חמץ שעבר עליו הפסח ולא קנסו במקרה כזה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: jn. agcr gkhu pxj: אני עובדת במשרד שלא שומר כ"כ על כשרות. לפני פסח ביצעתי מכירת חמץ למשרד ואת החמץ סגרתי בשקית עם פתק חמץ-לא לגעת, במהלך חול המועד נודע לי כי השתמשו בכל זאת בחלב עמיד לא כשר לפסח שהיה סגור בשקית. האם זה ביטל את המכירה ולא אוכל להשתמש בחמץ?
תשובה: וברכת ד  לא נראה שההשתמשות בחלב מבטל את המכירה, כיוון שהמכירה הייתה על חמץ ולא על חלב עמיד שאיננו כשר לאכילה ושתיה אבל הוא לא חמץ שצריך למכור. עוד יש להוסיף שאין אדם יכול לבטל את המכר של בעל הבית, ואפילו אם אחרים השתמשו זה רק יכול להחשב גזל ולא ביטול עצם המכירה. מכיוון שלא הבעלים ביטל את המכירה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילה: היי הרב קוראים לי. ואני לקחתי על עצמי השנה לחקור על השתחוויות בתפילה. היה נורא קשה למצוא מידע על התשחוויות ותפילות מלבד שמונה עשרה יש לך עצות בשבילי? רבה :)
תשובה: חפשתי ומצאתי מספר קישורים בנושא, בכל קישור תמצאי גם מקורות נוספים:
שאלה: חלאקה: הילד שלי עוד מעט בן שלוש ואני רוצה לספר אותו מה עליי לעשות לפי הלכה?
תשובה: הנני שולח לך קישור לתשובה ארוכה בנושא החלאקה שכתב בן דודי הגאון הרב שמואל אליהו שליט"א רבה הראשי של צפת. בתשובה הוא כותב את מנהגי החלאקה, ואיזה תפילות ובקשות יש לומר: ועיין עוד בדברי מרדכי לחומש ויקרא בסופו על מנהגי לג  בעומר, וכן בספר התודעה בחלק ג  עמוד כא (במהדורה עם המקורות), ועיין עוד בשו"ת יחווה דעת חלק ה  סימן לה.